Man begrawe, wyl vrou in arres is | Netwerk24
Covid-19 eis ook tradisieryke Boston-marathon
Die Boston-marathon is die eerste keer in sy bestaan van 123 jaar gekanselleer.
Geen hoëprofiel-toets vir Waca in 2020, sê Krieket Australië
Die afwesigheid van ’n toets by die Gabba in Indië se toer na Australië twee jaar gelede is die rede agter die besluit om Perth oor die hoof te sien vir Virat Kohli se span se toer vanjaar.
SAL-redders vra alweer uitstel
Die sakereddingspraktisyns van die Suid-Afrikaanse Lugdiens (SAL) het alweer ’n uitstel vir hul sakereddingsplan gevra.
Die Openbare Beleggingskorporasie (OBK) het nog nie amptelik gereageer op dr. Reuel Khoza, voorsitter van die OBK, se opmerkings dat die OBK van sy Eskom-effekte in Eskom-aandele wil omskakel nie.
Man begrawe, wyl vrou in arres is
Deur Marietie Louw-Carstens 24 Augustus 2019 09:08
’n Vrou van Klerksdorp in Noordwes sal Saterdag nie haar man se roudiens kan bywoon nie omdat sy in aanhouding is weens die moord op hom.
Dianne Slabbert (36) is Woensdag in hegtenis geneem ná die dood van haar man, Paul Slabbert (48).
Paul Slabbert (48) is Saterdagaand in Klerksdorp dood.Foto: Verskaf
Sers. Amogelang Mabihi, polisiewoordvoerder, sê die egpaar het Vrydagaand laat glo by die Pirate’s Inn-kuierplek in Klerksdorp baklei.
“Ons weet nog nie presies wat die bakleiery veroorsaak het nie,” sê Mabihi.
Volgens ’n werknemer van Pirate’s Inn het die egpaar ná 23:30 by die kuierplek aangekom. Hulle was glo vroeër die dag by ander kuierplekke.
Daar was glo ’n bakleiery tussen hulle.
Van die ander mense wat ook by Pirate’s Inn was, het probeer ingryp in die bakleiery.
Wat volgende gebeur het, is ’n raaisel, maar ’n motor wat glo deur Dianne bestuur is, het Paul getref.
Dianne het glo ná middernag vol bloed in die kuierplek ingehardloop en om hulp gevra.
Paul het ernstige beserings opgedoen en is op die parkeerterrein dood.
Dianne en Paul Slabbert. Foto: Facebook/Dianne Slabbert
Die egpaar is in Februarie getroud.
Slabbert het Vrydag vlugtig in die landdroshof in Klerksdorp op aanklag van moord verskyn.
Mabihi sê Slabbert sal in aanhouding bly tot Donderdag, wanneer sy waarskynlik om borgtog sal aansoek doen.
Paul het twee kinders uit ’n vorige verhouding. Sy ouers woon in Heilbron in die Vrystaat. Hy het glo in Heilbron geboer.
’n Vriend van Paul het op Facebook by ’n foto van Dianne geskryf: “Ek sal in my lewe jou nooit kan vergewe!!! Jy het die mooiste man te na gekom!!”
’n Roudiens vir Paul word Saterdag om 11:00 uit die NG moederkerk in Heilbron in die Vrystaat gehou.
Dianne Slabbert (36) het Vrydag op ’n aanklag van moord in die landdroshof in Klerksdorp verskyn. Foto: Facebook/Dianne Slabbert
Meer oor: Klerksdorp | Noordwes | Moordklag | Misdaad | Roudiens
Polisie en familie groet speurder van bende-eenheid
DAG 64: Dié streng maatreëls geld van Maandag in die werkplek